દેશની ત્રીજા નંબરની ખાનગી સેક્ટરની અગ્રણી એક્સિસ બેન્કના ૨૪ કર્મચારીઓને સસ્પેન્ડ કરવાના સમાચારના કારણે બેન્ક પાછલા કેટલાક સમયથી ચર્ચામાં આવી છે. બેન્કના સસ્પેન્ડ થયેલા કર્મચારીઓ ઉપર સીધો આરોપ છે કે તેઓ દ્વારા નિયમોનું ઉલ્લંઘન કરીને રૂ. ૫૦૦ અને ૧૦૦૦ની જૂની નોટનો સ્વીકાર કરવામાં આવ્યો હતો. દરમિયાન એક્સિસ બેન્કના સત્તાવાળાઓના જણાવ્યા પ્રમાણે બેન્ક પાસે મજબૂત સિસ્ટમ અને જરૂરી વહીવટી વ્યવસ્થા છે, બેન્કનું લાઇસન્સ રદ કરવા અંગેની માહિતી તદ્દન ખોટી અને દુર્ભાવનાપૂર્ણ છે.